Джон Милтън
На покойната си жена
Сонет 23

Превод от английски: Александър Шурбанов, 1995

chitanka.info

Аз сякаш зърнах своята светица,

от гроба вдигната — Алкеста съща,

която Зевсовият син ми връща,

макар с лице по-бледо от свещица,

след раждането като мъченица

пречистена от църквата могъща —

тъй, вярвам, взорът ми ще я прегръща

в чертога на небесната царица.

Дойде неопетнена, в бяла дреха,

забулена, но моят дух я зърна

в лъчи от обич, благост и утеха

и аз се наклоних да я прегърна,

но се събудих и ми я отнеха

и о, денят изгрял нощта ми върна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.